આવી લાગણી થવી સ્વાભાવિક છે, પણ લાગણીને તાબે થવું બરાબર નથી. ભૂતકાળમાં થોડી વાર બેસવું સારું છે પણ પુરાઈ રહેવું ખોટું છે. આજની જે ક્ષણ તદ્દન સામાન્ય અને દમ વગરની લાગે છે તે વીતી જશે એટલે અમુક સમય પછી જૂના સંઘરી રાખેલા સિક્કાની જેમ કીમતી લાગશે. માણસ ભૂતકાળને વાગોળે ત્યારે તેને તેમાં કંઈક વિશિષ્ટ સ્વાદનો અનુભવ થાય છે. માણસ વીતી ગયેલા દુઃખને યાદ કરે છે ત્યારે તેને એમાંથી મીઠાશ મળે છે.